Eile pidas Hispaania korvpalli esiliigas ehk LEB Oro`s oma järjekordse mängu Rauno Nurgeri koduklubi Huesca Levitec.
Väikelinna Huesca meeskonna vastaseks oli liigas kolmandat positsiooni hoidev Club Melilla Baloncesto. Nurgeri tööandjale see ülioluline kohtumine, sest enne mängu asuti viimasel play-offi viival 9. kohal.
Huesca Levitec kaotas kodus pingelise kohtumise Melilla Baloncestole lisaajal 87:88.
Eesti koondise tsenter mängis 35 minutit ning tõi selle ajaga meeskonna resultatiivseimana 20 punkti, lisaks noppis ta veel 5 lauapalli.
Hispaania esiliigast pääseb otse kõrgemasse seltskonda ainult põhihooaja võitja, meeskonnad kohtadel 2.-8. selgitavad play-off süsteemis parima, kes pääseb samuti Hispaania meistrisarja.
Huescal on tabelis 14 võitu ning sellega ollakse 9. positsioonil. Põhihooaja lõpuni on mängida veel 9 kohtumist.